**Fiicei mele**

*Lorena Craia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

micuţa mea

cu ochii prinși în catarame

lâncezeala pescărușilor morți

limpede ca perla din scoică

limpede ca puiul din ou

limpede ca miezul de nucă

te va îmbrăca

până în primul abis

în care vei zăbovi

preţ de o infinitate

tu încă nu ai habar

de animalele bipede

ori de păsările liniştite

micuţa mea

cu ochii storși în ghiocei

aşteaptă-mă pe buza prăpăstiilor

săpate de mine

cu linguriţa

primei împărtășanii

24 martie 2017, Constanța